Terry na mumewe wa kwanza aliyefariki baada ya kufunga ndoa naye kwa siku 29 pekee

Terry Gobanga  - wakati huo akijulikana kama Terry Apudo -  siku iliyoandaliwa kama ya harusi yake jamaa na marafiki walifika wakimsubiri bibi harusi ambaye ni Terry lakini hakuonekana wala hakuna aliyejua aliko.

Hakuna aliyedhani kuwa alikuwa ametekwa nyara, akabakwa na kisha kuachwa kama mzoga barabarani kilomita kadhaa kutoka nyumbani kwao.

Ni matukio ambayo yalibadilisha kabisa maisha ya Terry. Hivi leo anaishi na makovu yaliyopita ila yeye ni mshindi.

Tukio hili lilianzaje?

Terry anaelezea kuwa mpango wenyewe wa sherehe ya harusi yake ulikuwa makhsusi na ilikuwa iwe kubwa mno kama anavyokumbuka. 

"Mimi kama Kasisi , nina wafuasi wa kanisa langu na hawakuwa wachache  pia kulikuwa na marafiki, pamoja na watu wa jamii yangu na pia wa kutoka upande wa mume wangu, tulikuwa tufunge harusi katika kanisa kubwa la All Saints cathedral jijini Nairobi, Kenya, nilikuwa nimekodi nguo ya harusi iliyokuwa in... Endelea na makala kwa vibambo vingine 4000 isizidi:
apendeza ".

Kwa bahati mbaya usiku huo wa kabla ya harusi , Terry aligundua kuwa alikuwa na baadhi ya mavazi ya mchumba wake, kama tai na kadhalika na ilikuwa ni muhimu mavazi ya bwana harusi yaandamane , kwa hiyo rafiki aliyekuwa naye usiku huo alijitolea kuwasilisha mavazi  hayo mapema asubuhi kabla ya sherehe ya harusi kuanza, kwa hiyo Terry na rafiki wake waliamka mapema, na ikawa kuwa Terry alikuwa anamsindikisha yule rafiki hadi kituo cha basi .

Ndoto ya harusi ya Terry ilizima kama mshumaa

Lakini alipokuwa njiani anarejea nyumbani ,alimpita mwanaume mmoja aliyekuwa ameketi katika sehemu ya mbele ya gari , mara ghafla akamnyanyua  kwa nguvu kutoka upande wa nyuma na kumpachika katika sehemu ya nyuma ya gari hilo , tukio ambalo anasema lilifanyika kwa sekunde hivi.

Ndani ya gari hilo mlikuweko wanaume wengine wawili  na ghafla gari likashika kasi. 

Terry anakumbuka " Kipande cha nguo kilishindiliwa kwa nguvu ndani ya kinywa changu , huku  nikipiga mayowe nikirusha miguu na mikono juu nikilia waniache huru ni siku ya harusi yangu , hapo ndipo nilipata ngumi ya kwanza , huku mmoja wa wananume hao akiniamrisha nishirikiane nao au nife." 

Terry anakumbuka kuwa wanaume hao walikuwa wanambaka mmoja baada ya mwingine . Anasema alihisi kuwa angekufa , lakini alizidi kupambania maisha yake , anakumbuka kuwa mmoja wa wanaume hao ambaye alikuwa analiendesha gari hilo, alisimamisha kando, na ikawa ni nafasi yake kumbaka , alimtoa mdomoni kipande cha nguo kilichotumiwa kubana sauti yake, Terry alisema 

"Nilijua kuwa maisha yangu yalikuwa yamekwisha niliamua kumwachia huyo mwanamume alama ya milele, hapo ndipo niliuuma uume wake kwa nguvu, huku alipiga kelele za ajabu " 

Kilichofuatia ni Terry kudungwa kisu tumboni mwake na ghafla bin vuu akasukumwa nje ya gari ambalo lilikuwa linaendeshwa kwa kasi mno , hapo hapo alizimia, Terry anasema kuwa alielezwa kuwa damu zilikuwa zinamdondoka huku akiwa mtupu sehemu za chini za mwili wake .

Terry Gobanga

Aliepuka kifo kwa namna gani?

Saa sita zilipita tangu...